U-IV-5/93
Datum: 1993-01-07T00:00:00.000+01:00
ecli: ECLI:SI:USRS:1993:U.IV.5.93
vrsta: drugi akti
zadeva: poslanski mandati, mandati članov državnega sveta
objavljeno: OdlUS II, 1 | 07.01.1993
dokument: US16231
akt: Odločitev državnega zbora o potrditvi poslanskih mandatov, z dne 23/12-1992
resitev: zavrženje
izrek: Pritožba se zavrže.
stavek: Do take pritožbe na ustavno sodišče ima po 8. členu zakona o poslancih (Uradni list RS, št. 48/92) pravico samo kandidat, ki mu državni zbor poslanskega mandata ni potrdil, ne pa tudi kandidati, ki že po odločitvi volilne komisije niso bili izvoljeni, in seveda tudi ne skupščina občine z območja ene od volilnih enot. Zoper omenjeno odločitev (sklep) državnega zbora kot dokončen posamični akt, s katerim državni organ odloča o pravicah in pravnih koristih posameznikov in organizacij, pa lahko prizadeti sprožijo upravni spor pred vrhovnim sodiščem.
odlocitev: sklep
geslo: Pritožba zoper odločitev državnega zbora o potrditvi poslanskih mandatov - pravica do pritožbe samo kandidata, ki mu državni zbor poslanskega mandata ni potrdil.
podlaga: Zakon o poslancih (ZPos), 8. čl.
Ustavni zakon za izvedbo Ustave (UZIU), 7. čl.
Zakon o postopku pred Ustavnim sodiščem SRS (ZUSS), 1., 31. čl.
vlagatelj: Skupščina občine Ljutomer
datum_vloge: 1993-12-29T23:00:00.000Z
datum_odlocitve: 1993-01-06T23:00:00.000Z

# U-IV-5/93

# 7/1-1993

## S K L E P

Ustavno sodišče je na pritožbo Skupščine občine Ljutomer zoper odločitev državnega zbora o potrditvi poslanskih mandatov na seji dne 7/1-1993

### s k l e n i l o :

Pritožba se zavrže.

## O b r a z l o ž i t e v

Ustavno sodišče je dne 30/12-1992 prejelo vlogo, označeno od vlagatelja kot "pobuda za začetek postopka pred ustavnim sodiščem". Ustavno sodišče je kljub navedeni označitvi vlogo po vsebini štelo za pritožbo zoper odločitev državnega zbora o potrditvi poslanskih mandatov z dne 23/12-1992.

Ustavno sodišče je pritožbo zavrglo.

Do take pritožbe na ustavno sodišče ima po 8. členu zakona o poslancih (Uradni list RS, št. 48/92) pravico samo kandidat, ki mu državni zbor poslanskega mandata ni potrdil, ne pa tudi kandidati, ki že po odločitvi volilne komisije niso bili izvoljeni, in seveda tudi ne skupščina občine z območja ene od volilnih enot. Zoper omenjeno odločitev (sklep) državnega zbora kot dokončen posamični akt, s katerim državni organ odloča o pravicah in pravnih koristih posameznikov in organizacij, pa lahko prizadeti sprožijo upravni spor pred vrhovnim sodiščem.

Ta sklep je ustavno sodišče sprejelo na podlagi 7. člena ustavnega zakona za izvedbo ustave Republike Slovenije ter 1. in 31. člena zakona o postopku pred Ustavnim sodiščem SRS (Uradni list SRS, št. 39/74 in 28/76).

P r e d s e d n i k

dr. Peter Jambrek